text: Kæmpebiograf kommer til Sønderborg
  14 december 2016 kl. 21.48
  Kinorama i Sønderborg åbner i 2018 en ny kæmpebiograf i Borgen Shopping i Sønderborg.
  Fem sale, laserprojektere og det nyeste lydsystem. Sådan kommer indmaden i Sønderborgs nye kæmpebiograf til at være. Den slår først dørene op i vinterferien 2018.
  Per Matthisen, Kinorama: "Hele projektet koster omkring 60 millioner"
  - Hele projektet koster omkring 60 millioner, det er så ikke vores investering alene. Borgen bygger bygninger, og så putter vi teknik ind, siger Per Matthisen fra Kinorama. Kinorama selv investerer cirka 12-15 millioner.
  Investeringen er stor, men Per Matthisen regner også med biografen kan tiltrække gæster fra hele Syddanmark og Flensborg. Biografen kommer til at have fem sale og vil blive en af de mest moderne i landet.
  